nahid-hub/BLUGE-bengali-wikipedia-section-title-prediction huggingface dataset:
২০০২ সালে তারেক মাসুদ পরিচালিত মাটির ময়না বিশ্বের সবচেয়ে বড় ফিল্ম ফেস্টিভাল 'কান ফিল্ম ফেস্টিভাল' এ ডিরেক্টর'স ফোর্টনাইট ক্যাটাগরিতে মনোনীত ও প্রদর্শিত হয়, যা বাংলাদেশের জন্য একমাত্র অর্জন এই সিনেমাটি দিয়েই। তাছাড়াও ২০০৩ সালে ছবিটি সেরা বিদেশী ভাষার চলচ্চিত্র বিভাগে একাডেমি পুরস্কারে প্রতিদ্বন্দ্বিতার জন্য পেশ করা হয়। চূড়ান্ত পুরস্কারের জন্য মনোনীত না হলেও এটি বেশ গুরুত্ববহ ছিল। কারণ এটিই প্রথম বাংলাদেশী ছবি যা অস্কারে প্রতিদ্বন্দ্বিতার জন্য প্রেরণ করা হয়। এরপর দুই বছর কোন বাংলাদেশী ছবি অস্কারের জন্য প্রতিদ্বন্দ্বিতা করেনি। ২০০৬ সাল থেকে প্রতি বছরই বাংলাদেশ থেকে একটি চলচ্চিত্র অস্কারের জন্য পেশ করা হচ্ছে। ২০০৬ থেকে ২০০৮ পর্যন্ত পেশ করা সিনেমা তিনটি হচ্ছে হুমায়ূন আহমেদের শ্যামল ছায়া, আবু সাইয়িদের নিরন্তর এবং গোলাম রাব্বানী বিপ্লবের স্বপ্নডানায়। ২০১৮ সালে বাংলাদেশ থেকে পেশ করা হয়েছে মোস্তফা সরয়ার ফারুকীর ‘ডুব’ চলচিত্রটি। সাম্প্রতিক সময়ে আন্তর্জাতিক অঙ্গনে সমাদৃত ছবির মধ্যে রয়েছে নাসিরুদ্দিন ইউসুফের গেরিলা, মোস্তফা সরোয়ার ফারুকীর টেলিভিশন, অমিত আশরাফের উধাও এবং দেশে-বিদেশে ব্যাপক আলোচিত-সমালোচিত ছবি রুবাইয়াত হোসেনের মেহেরজান।

সঠিক অনুচ্ছেদ শিরোনাম কোনটি?
titleA. আলোচিত কয়েকজন শিল্পী
titleB. আন্তর্জাতিক স্বীকৃতি
titleC. ঢাকায় চলচ্চিত্র নির্মাণ
titleD. উপমহাদেশের পূর্ণাঙ্গ চলচ্চিত্র
উত্তর: titleB
যেহেতু ক্ষেত্রতত্ত্বগুলো অরৈখিক ছিল, আইনস্টাইন ভাবলেন ওগুলো সমাধান করা যাবেনা। যাই হোক, কার্ল সোয়ার্জচাইল্ড ১৯১৫ সালে গোলাকার স্থানাঙ্গ এর মধ্য ভারী বস্তুর চারপাশের গোলাকার সুষম স্থানকালের সঠিক সমীকরণ বের করেন ও তা ১৯১৬ সালে প্রকাশ করেন। ওগুলো সোয়ার্জচাইল্ড সমাধান নামে পরিচিত। এরপর, এমন আরো অনেক সঠিক সমাধান পাওয়া যায়।

সঠিক অনুচ্ছেদ শিরোনাম কোনটি?
titleA. সোয়ার্জচাইল্ড সমাধান
titleB. আইনস্টাইনের ক্ষেত্রতত্ত্ব গঠন
titleC. সাধারণ কোভ্যারিয়েন্স ও বিবর বিতর্ক
titleD. সাধারণ আপেক্ষিকতার আরো ইতিহাস
উত্তর: titleA
২৪ জানুয়ারি, ২০০৮ তারিখে নিউ সাউথ ওয়েলসের পক্ষে তার প্রথম-শ্রেণীর ক্রিকেটে অভিষেক ঘটে। সিডনি ক্রিকেট গ্রাউন্ডে অনুষ্ঠিত ঐ খেলায় ওয়েস্টার্ন অস্ট্রেলিয়ার বিপক্ষে অনুষ্ঠিত একমাত্র ইনিংসে ৩৩ রান করেছিলেন।

২০০৮ সালের কেএফসি ২০/২০ প্রতিযোগিতায় তিনি সর্বাধিক উইকেট লাভকারী বোলার ছিলেন। কুইন্সল্যান্ডের বিপক্ষে ৪/১৫-সহ সর্বমোট ৫ খেলার চারটিতে অংশগ্রহণ করে ৯ উইকেট লাভ করেন তিনি। তিনি প্রতিযোগিতার দ্বিতীয় সেরা খেলোয়াড় ছিলেন।

২০০৯ সালের টুয়েন্টি২০ চ্যাম্পিয়ন্স লীগের শিরোপা জয়ী নিউ সাউথ ওয়েলস দলের অন্যতম সদস্য ছিলেন তিনি।

সঠিক অনুচ্ছেদ শিরোনাম কোনটি?
titleA. খেলোয়াড়ী জীবন
titleB. ২০০৮ অনুর্ধ ১৯ বিশ্বকাপ
titleC. অধিনায়কত্ব
titleD. প্রারম্ভিক জীবন
উত্তর: titleD
সৈয়দপুর থানা একটি অনেক পুরাতন থানা। ১৯১৫ সালে সৈয়দপুর থানা প্রতিষ্ঠিত হয়। অধিকাংশদের মতে ভারত বর্ষের কুচ বিহার থেকে আগত মুসলিম সাইয়্যেদ পরিবার প্রথমে এ অঞ্চলে বসবাস শুরু করেন। উক্ত সাইয়্যেদ পরিবারের নামানুসারে প্রথমতঃ সাইয়্যেদপুর পরে সৈয়দপুর নামকরণ করা হয়। বিগত ০৭/১১/৮২ তারিখে মান উন্নীত থানা হিসেবে প্রশাসনিক কার্যক্রম শুরু হয়। এ উপজেলার আয়তন ১২১.৬৮ বর্গ কিঃ মিঃ। ২০০১ সালের আদম শুমারী অনুযায়ী মোট লোক সংখ্যা - ২,৩২,২০৯ জন। এর মধ্যে পুরুষ-১,২১,৬২৮ জন এবং মহিলা- ১,১০,৫৮১ জন। শিক্ষার হার ৪৮.৫১%। তদানিমতন পূর্ব পাকিস্তান আমলে সৈয়দপুর সিটি টাউন ছিল। কালের চক্রে তাহা বিলুপ্ত হইয়াছে। কিন্তু বর্তমান প্রেক্ষাপটে সিটি টাউনের চেয়েও কাজে কর্মে জেলা শহরের রুপ নিয়াছে। সৈয়দপুরে বিভাগ পূর্ব ভারত বর্ষের বিহার, উত্তর প্রদেশ, মধ্য প্রদেশ, আসাম, পশ্চিম বাংলা, রাজস্থান, কাশ্মিরের লোকজন স্থায়ীভাবে এখানে এসে বসবাস করছে। এখানে রয়েছে বিভিন্ন ভাষাভাষি মানুষের একত্রে বসবাস।

অন্যান্য উপজেলা থেকে সৈয়দপুর একটি ব্যতিক্রমধর্মী উপজেলা । এ উপজেলার অধিকাংশ লোকজন শহর এলাকায় বসবাস করে।

এ শহরে একটি সেনানিবাস এবং বাংলাদেশের একমাত্র ই.এম.ই সেন্টার ও স্কুল আছে। এখানে একটি বিমান বন্দরও আছে। পানি উন্নয়ন বোর্ডের একটি বিভাগ এবং সড়ক ও জনপথ বিভাগের একটি উপ-বিভাগ রয়েছে। একটি ছোট আকারে বিদ্যুৎ উৎপাদন কেন্দ্রও রয়েছে। এখানে একটি বিসিক শিল্প এস্টেট রয়েছে। যেখানে পুরো এলাকা জুড়েই শিল্প কারখানা স্থাপিত হয়েছে এবং বর্তমানে চালু রয়েছে। এ এস্টেট সম্প্রসারণের জন্য ব্যবসায়ী ও উদ্যোক্তাদের পক্ষ থেকে জোর দাবী রয়েছে।

রেলওয়েকে কেন্দ্র করে এ শহর গড়ে উঠলেও সময়ের বিবর্তনে এ শহর উত্তরাঞ্চলের অন্যতম প্রধান বাণিজ্য কেন্দ্র হিসেবে প্রতিষ্ঠা লাভ করেছে। পরিবহনের ক্ষেত্রে সৈয়দপুর বৃহত্তর রংপুর, দিনাজপুরসহ ৮টি জেলার করিডোর বা নার্ভ সেন্টার হিসেবে পরিচিত।

সঠিক অনুচ্ছেদ শিরোনাম কোনটি?
titleA. ইতিহাস
titleB. রেলওয়ে কারখানা
titleC. শিক্ষা
titleD. অবস্থান
উত্তর: titleA
রাশিয়ান সাম্রাজ্যের পতনের সাথে সাথে, রাশিয়ান অস্থায়ী সরকার ধর্ম এবং জাতীয়তার ভিত্তিতে সমস্ত নাগরিকের ওপর করা বিধিনিষেধ অপসারণ করেছিল। যা ফেব্রুয়ারির বিপ্লবের জন্য স্থানীয় উত্সাহ জাগায়। তাশখন্দ সোভিয়েত অফ সোলারিজ এবং ওয়ার্কার্স ডেপুটি স্থাপন করা হয়েছিল। তবে প্রাথমিকভাবে রাশিয়ান বাসিন্দারা প্রতিনিধিত্ব করেছিলেন। যারা তাশখন্দের প্রায় পঞ্চমাংশ জনগোষ্ঠী ছিলেন। মুসলিম নেতারা দ্রুত পুরানো শহরে অবস্থিত তাশখন্দ মুসলিম কাউন্সিল (তাশখন্দ শূরা-ই-ইসলামিয়া) প্রতিষ্ঠা করেন। ১৯১৭ সালের ১০ মার্চ, রাশিয়ান কর্মীরা লাল পতাকা নিয়ে মিছিল করে, রাশিয়ান সৈন্যরা "লা মার্সেইলাইস" গায় এবং কয়েক হাজার স্থানীয় কেন্দ্রীয় এশীয়দের নিয়ে কুচকাওয়াজ করে। বিভিন্ন বক্তৃতার পরে, গভর্নর-জেনারেল আলেক্সি কুরোপ্যাটকিন "লং লাইভঃ দুর্দান্ত মুক্ত রাশিয়া" শব্দটি দিয়ে অনুষ্ঠানটি বন্ধ করে দিয়েছিলেন।

প্রথম তুর্কিস্তান মুসলিম সম্মেলনটি ১৭১৭ সালের ১৯-২০ এপ্রিল তাশখন্দে অনুষ্ঠিত হয়েছিল। মুসলিম কাউন্সিলের মতো এটিও মুসলিম সংস্কারকদের আধিপত্যে ছিল। তাশখন্দে ওলামাদের কেন্দ্র করে আরও রক্ষণশীল একটি গোষ্ঠীর উত্থান হয়েছিল। ১৯১৭ সালের জুলাইয়ের স্থানীয় নির্বাচনের সময় এই দলটি আরও সফল প্রমাণিত হয়েছিল। তারা রাশিয়ান রক্ষণশীলদের সাথে একটি জোট গঠন করেছিল, এবং সোভিয়েত আরও উগ্রবাদী হয়ে ওঠে। ১৯১৭ সালের সেপ্টেম্বরে সোভিয়েতের ক্ষমতা দখলের প্রচেষ্টা ব্যর্থ প্রমাণিত হয়েছিল।

১৯১৮ সালের এপ্রিলে তাশখন্দ তুর্কিস্তান স্বায়ত্তশাসিত সোভিয়েত সমাজতান্ত্রিক প্রজাতন্ত্রের (তুর্কিস্তান এএসএসআর) রাজধানী হয়। নতুন সরকারকে হোয়াইট ফোর্স হুমকি দিয়েছিল। ১৯৩০ সালে, তাশখন্দ উজবেক উক্ত এসএসআরের সীমানার মধ্যে পড়ে। এবং সমরখকে স্থানচ্যুত করে উজবেক এসএসআরের রাজধানী হয়।

সঠিক অনুচ্ছেদ শিরোনাম কোনটি?
titleA. দর্শনীয় স্থান ও স্থাপত্য
titleB. চাচ হিসাবে ইতিহাস
titleC. বিনোদন এবং শপিং
titleD. রাশিয়ান বিপ্লবের প্রভাব
উত্তর: titleD
রাজনৈতিকভাবে, দক্ষিণ সেন্টিনেল দ্বীপটি ক্ষুদ্র আন্দামান তালুকের একটি অংশ। দক্ষিণ সেন্টিনেল দ্বীপটি ভারতীয় সুরক্ষার অধীনে কার্যকরভাবে একটি সার্বভৌম অঞ্চল। ২০১৮ সালে, ভারতে পর্যটনকে উৎসাহিত করার প্রয়াসে, ২০২২ সালের ৩১শে ডিসেম্বর অবধি সীমিত অঞ্চল হুকুমনামা (আরএপি) শাসন থেকে দক্ষিণ সেন্টিনেলসহ ২৯টি দ্বীপকে বাদ দেওয়া হয়েছে। তবে নভেম্বরে ২০১৮ সালে, সরকারের স্বরাষ্ট্র মন্ত্রক জানিয়েছে যে নিষেধাজ্ঞার শিথিলকরণটি কেবল গবেষক ও নৃতত্ত্ববিদদের পূর্ব-অনুমোদিত ছাড়পত্র দিয়ে সেন্টিনেল দ্বীপ পরিদর্শন করার অনুমতি দেওয়ার উদ্দেশ্যেই করা হয়েছিল।

সঠিক অনুচ্ছেদ শিরোনাম কোনটি?
titleA. ভূগোল
titleB. প্রশাসন
titleC. জনসংখ্যার উপাত্ত
titleD. প্রাণিকুল
উত্তর: titleB
সরকারের দুর্নীতি ও দুর্বলতা, ব্রিটিশ আধিপত্য ও ১৯৪৮ সালের আরব-ইসরায়েলি যুদ্ধে মিশরীয় বাহিনীর ব্যর্থতা, এসকল কারণে ফারুক সমালোচিত ছিলেন। শেষপর্যন্ত ১৯৫২ সালের ২৩ জুলাই মুহাম্মদ নাজিব ও জামাল আবদেল নাসেরের নেতৃত্বে সেনা অফিসাররা অভ্যুত্থান ঘটায়। ফারুককে ক্ষমতা ত্যাগে বাধ্য করা হয়। তিনি নির্বাসিত হয়ে মোনাকো ও ইতালি চলে যান। বাকি জীবন তিনি এখানে অতিবাহিত করেছিলেন। ফারুকের ক্ষমতা ত্যাগের পর তার শিশুপুত্র দ্বিতীয় ফুয়াদকে নতুন বাদশাহ ঘোষণা করা হয়। তবে মিশর এসময় নাজিব ও নাসেরের নেতৃত্ব শাসিত হচ্ছিল। ১৯৫৩ সালের ১৮ জুন বিপ্লবী সরকার রাজতন্ত্র বিলুপ্ত করে। ফলে ১৫০ বছরের মুহাম্মদ আলি রাজবংশের অবসান হয় এবং মিশরকে প্রজাতন্ত্র ঘোষণা করা হয়। মিশরীয় সরকার বাদশাহর সম্পদ নিলামের ব্যবস্থা করে।

সঠিক অনুচ্ছেদ শিরোনাম কোনটি?
titleA. স্ত্রী ও সন্তান
titleB. অন্যান্য মাধ্যমে
titleC. ক্ষমতাচ্যুতি
titleD. শাসনকাল
উত্তর: titleC
মোনালিসার (পূজা চেরি) সাথে রাফসানের (সজল নূর) প্রেম। এই জুটি তাদের প্রেমকে বিয়ের পরিনতি দেয়। বিয়ের পর রাফসানের সামনেই মোনালিসার উপর জ্বীন ভর করে। মোনালিসার আচরণে পরিবর্তন ঘটে। নিজে মানসিক ভাবে কষ্ট পান। তার স্বামী ও প্রতিবেশীদের জীবনে তাকে নিয়ে ভোগান্তি শুরু হয়। মোনালিসাকে জ্বিনের আছর থেকে মুক্ত করতে এগিয়ে আসে জিয়াউল রোশান, জান্নাতুন নূর মুন ও সহিদ উন নবী।

সঠিক অনুচ্ছেদ শিরোনাম কোনটি?
titleA. প্রচারণা ও মুক্তি
titleB. গল্পের পটভূমি
titleC. অবমুক্তি
titleD. নির্মাণ
উত্তর: titleB
অর্থনীতিতে ঢাকা বিশ্ববিদ্যালয় থেকে স্নাতকোত্তর ডিগ্রি এবং রাজনৈতিক সমাজবিজ্ঞানে ম্যানচেস্টার বিশ্ববিদ্যালয় থেকে পিএইচডি ডিগ্রি অর্জনকারী হোসেন জিল্লুর রহমান দারিদ্র্য, প্রশাসন, সামাজিক সুরক্ষা, শিক্ষা, নগরায়ন এবং রাজনৈতিক বিকাশের বিষয়ে নেতৃস্থানীয় পর্যায়ের একজন নীতি নির্ধারক। তিনি ২০০৫ সালে সরকারের দারিদ্র্য বিমোচনের কৌশলটির খসড়াটির নেতৃত্ব দিয়েছিলেন এবং দারিদ্র্য বিমোচনের বিষয়ে স্বাধীন দক্ষিণ এশীয় কমিশনের (আইএসএসিপিএ) সদস্য ছিলেন। তিনি ১৯৯৬ সালে ঢাকা ভিত্তিক থিঙ্ক-ট্যাঙ্ক পাওয়ার অ্যান্ড পার্টিসিপেশন রিসার্চ সেন্টার (পিপিআরসি) প্রতিষ্ঠা করেন। এর আগে বিশ বছরেরও বেশি সময় ধরে তিনি বাংলাদেশ ইনস্টিটিউট অফ ডেভেলপমেন্ট স্টাডিজের শীর্ষস্থানীয় গবেষক ছিলেন।

২০০৮ সালের ৮ ই জানুয়ারী, তিনি ফখরুদ্দিন আহমেদের নেতৃত্বে বাংলাদেশের তত্ত্বাবধায়ক সরকারের উপদেষ্টা (মন্ত্রিপরিষদ মন্ত্রী) হিসাবে নিযুক্ত হন এবং বাণিজ্য ও শিক্ষা মন্ত্রণালয়ের দায়িত্ব পান। তিনি ২০০৯ সালের ৬ জানুয়ারি সন্ধ্যা পর্যন্ত এই ক্ষমতাটিতে দায়িত্ব পালন করেছিলেন। একদিকে তত্ত্বাবধায়ক সরকার এবং সেনাবাহিনী এবং অপরদিকে দুটি প্রধান রাজনৈতিক দল আওয়ামী লীগ এবং বাংলাদেশ জাতীয়তাবাদী দল (বিএনপি) এর মধ্যে রাজনৈতিক আলোচনার প্রক্রিয়া চালাতে তিনি সহায়ক ভূমিকা পালন করেছিলেন। যেটি ২০০৮ সালের ২৯ ডিসেম্বরের সফল নির্বাচনের দিকে পরিচালিত করে। এজন্য তিনি নির্বাচনী গণতন্ত্রে বাংলাদেশের সফল প্রত্যাবর্তনে নেতৃত্বের ভূমিকায় কৃতিত্ব অর্জন করেন। তিনি আমেরিকার টুফটস ইউনিভার্সিটির গ্লোবাল লিডারশিপ ইনস্টিটিউটে অনুপ্রেরণা ফেলো ছিলেন এবং ২০০৯ সালের নভেম্বর মাসে ইনস্টিটিউট কর্তৃক ডাঃ জন মেয়ার গ্লোবাল সিটিজেনশিপ অ্যাওয়ার্ড লাভ করে।

২০১৩ সালে তিনি রোটারি ইন্টারন্যাশনাল বাংলাদেশ কর্তৃক স্বর্ণপদক লাভ করেন। হোসেন জিল্লুর রহমান ১৯৯৯ সাল থেকে ঢাকা ন্যাশনাল ডিফেন্স কলেজের নিয়মিত সংস্থার সদস্য ছিলেন। ২০১১ সালে হোসেন জিল্লুর গবেষণা-ভিত্তিক নাগরিক প্ল্যাটফর্ম - চট্টগ্রাম রিসার্চ ইনিশিয়েটিভ (সিআরআই) প্রতিষ্ঠা করেছিলেন। তিনি দুটি নতুন নাগরিক প্ল্যাটফর্মের আহ্বায়ক - শ্রোতা (নিরাপদ সড়ক ও পরিবহন জোট) ৮ ই অক্টোবর, ২০১৬ এ চালু করেছেন এবং ১৩ ই মে, ২০১৭ ‘স্বাস্থ্য বাংলাদেশ’ চালু করেন। বর্তমানে বিদ্যুৎ ও অংশীদারিত্ব গবেষণা কেন্দ্রের (পিপিআরসি) নির্বাহী চেয়ারম্যান।  

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. কর্মজীবন
titleC. তত্ত্ববধায়ক সরকারে নিয়োগ
titleD. শিক্ষা
উত্তর: titleB
"হ্যারি পটার অ্যান্ড দ্য ডেথলি হ্যালোস" এ রাউলিং ডাম্বলডোরের পূর্ববর্তী জীবন ও মৃত্যুর রহস্য প্রকাশ করেন। এই বইয়ের মাধ্যমে জানা যায় যে, অ্যালবাসের বাবা মা ছিলেন পার্সিভাল ও কেন্ড্রা ডাম্বলডোর। অ্যারিয়ানা ও অ্যাবেরফোর্থ নামে তার দুই ভাইবোনও ছিল। অ্যারিয়ানা যখন ছয় বছর বয়স ছিল, তখন কয়েকজন মাগল ছেলে তাকে আক্রমণ করে। এর ফলশ্রুতিতে, সে মানসিকভাবে অবসাদগ্রস্থ হয়ে পড়ে এবং তার জাদুক্ষমতা তার নিয়ন্ত্রণের বাইরে চলে যায়। পার্সিভাল মগল ছেলেগুলোর উপর প্রতিশোধ নিতে গিয়ে গ্রেফতার হয় এবং আজকাবানে মারা যায়। এরপর ডাম্বলডোর পরিবার গড্রিক্স হলোতে চলে আসে। সেখানে, অ্যারিয়ানার নিয়ন্ত্রণহীন জাদুর বিস্ফোরণে একটি দূর্ঘটনা ঘটে, এতে কেন্ড্রা মারা যায়। ফলে, অ্যালবাস হয়ে যান পরিবারের কর্তা এবং তার ভাইবোনদের দেখাশোনার দায়িত্বও তার উপর বর্তায়।

কিছুদিন পর, গেলার্ট গ্রিন্ডেলওয়াল্ড নামে একজন তরুণ জাদুকর গড্রিক্স হলোতে আসে এবং অ্যালবাসের সাথে তার বন্ধুত্বের সৃষ্টি হয়। তারা দুইজনেই ছিলেন অসাধারণ প্রতিভাসম্পন্ন জাদুকর। তারা ডেথলি হ্যালোস সংগ্রহের মাধ্যমে পৃথিবীতে জাদুকরদের শাসন প্রতিষ্ঠার স্বপ্ন দেখতে থাকে্ন। কিন্তু এটি কখনোই বাস্তবায়িত হয়নি। কারণ, অ্যালবাস, অ্যাবেরফোর্থ ও গ্রিন্ডেলওয়াল্ডের মধ্যে এক সময় তর্কাতর্কি শুরু হয় এবং তারা লড়াই করা শুরু করে। এসময় তাদের যে কোন একজনের মন্ত্রের আঘাতে অ্যারিয়ানা মারা যায়। এই ঘটনার জন্য অ্যালবাস সারা জীবন অপরাধবোধে ভুগতেন। এই কারণে তিনি তিনবার মন্ত্রী হওয়ার সুযোগ পেয়েও তা গ্রহণ করেননি। বরং হগওয়ার্টসে শিক্ষকতাকে পেশা হিসেবে বেছে নেন।

অবশেষে ১৯৪৫ সালে তিনি তখনকার সেরা কালো জাদুকর গ্রিন্ডেলওয়াল্ডকে পরাজিত করেন। এর মাধ্যমে তিনি এল্ডার ওয়ান্ডের মালিক হন। মৃত্যুর আগ মুহূর্তে ড্রেকো ম্যালফয় এর হাতে নীরস্ত্র হওয়ার আগ পর্যন্ত তিনি এ জাদুদন্ডটির মালিক ছিলেন। পটারদের মৃত্যুর আগে, ডাম্বলডোর জেমস পটারের কাছ থেকে অদৃশ্য হওয়ার আলখাল্লাটি নিয়েছিলেন, কারণ সেটিও একটি ডেথলি হ্যালোস ছিল। পরবর্তীতে তিনি এ আলখাল্লাটি হ্যারিকে দিয়ে দেন।

স্নেইপের শেষ স্মৃতির মাধ্যমে ডাম্বলডোরের মৃত্যুর প্রকৃত রহস্য উদঘাটিত হয়। হ্যারি জানতে পারে যে, অভিশপ্ত আংটি হরক্রাক্সটি উদ্ধার করার সময় ডাম্বলডোর একটি মারাত্মক ভুল করেছিলেন। তিনি হাত দিয়ে আংটিটি স্পর্শ করে ফেলেন। এসময় সেভেরাস স্নেইপ তাকে রক্ষা করেন। কিন্তু, এটা নিশ্চিত হয়ে যায় যে, ডাম্বলডোর এক বছরের মধ্যেই মারা যাবেন। এটা জানার পর, ডাম্বলডোর স্নেইপকে আদেশ করেন যেন, সে তাকে হত্যা করে। অর্থাৎ ডাম্বলডোরের মৃত্যু তাদের দুইজনের মধ্য পরিকল্পিত ছিল।

বইয়ের শেষ দিকে, হ্যারি যখন জীবন মৃত্যুর মাঝামাঝি একটি স্থানে অবস্থান করছিল, তখন ডাম্বলডোর শেষবারের মত আবির্ভূত হন এবং হ্যারির কাছে তার অতীত জীবনের কাহিনী ব্যাখ্যা করেন। এসময় ডাম্বলডোর হ্যারিকে জানান যে, হ্যারি ইচ্ছা করলে এখান থেকে পরবর্তী জীবনে যেতে পারবে, আবার ইচ্ছা করলে, ভলডেমর্টকে মোকাবেলা করার জন্য তার শরীরেও ফিরে যেতে পারবে। হ্যারি ভলডেমর্টকে পরাজিত করার পর, সে ডাম্বলডোরের পোর্ট্রেটের সাথে ডেথলি হ্যালোসগুলোর বর্তমান অবস্থান সম্পর্কে আলোচনা করে। এপিলগ হতে জানা যায় যে, হ্যারি তার দ্বিতীয় ছেলের নাম ডাম্বলডোর ও স্নেইপের নামানুসারে 'অ্যালবাস সেভেরাস পটার' রাখে।

সঠিক অনুচ্ছেদ শিরোনাম কোনটি?
titleA. চরিত্রায়ন
titleB. চতুর্থ ও পঞ্চম উপন্যাস
titleC. ব্যক্তিত্ব
titleD. সর্বশেষ উপন্যাস
উত্তর: titleD
সমাপ্ত নিয়ন নলগুলো প্রক্রিয়াজাতকরণের জন্য একটি বিকল্প উপায় ব্যবহৃত হয়েছে। কেননা বৈদ্যুতিক উপায়ে বম্বার্ডমেনট করার একমাত্র উদ্দেশ্য টিউবের ভিতরটিকে বিশুদ্ধ করা,একটি টর্চ বা চুলা দিয়ে নলটির বাহ্যিকভাবে গরম করার মাধ্যমে নলটি উৎপাদন করা সম্ভব, যখন ইলেক্ট্রোডটিকে রেডিও ফ্রিকোয়েন্সি ইন্ডাকশন কয়েল (আরএফআইএইচ) দ্বারা গরম করা হয় । যদিও এটি কম ফলদায়ক, এটির উল্লেখযোগ্যভাবে অল্প ক্যাথড ক্ষতি থাকে, আরও দীর্ঘ জীবন থাকে এবং আরও পরিষ্কার টিউব তৈরি হয়। তাছাড়া এটির দ্বারা খুব ছোট আকারের ও ব্যাসের টিউব তৈরি করা সম্ভব,যা ৬ মিমি ওডির নিচেও হতে পারে। বাহ্যিক বৈদ্যুতিক প্রয়োগ ছাড়াই টিউবটি বায়ুশূন্যতার নিচে পুরোপুরি উত্তপ্ত করা হয়, যতক্ষণ না গ্যাসগুলি সম্পূর্ণরূপে হ্রাস পায় এবং চাপটি আবার বায়ুশূন্যতায় নেমে আসে। তারপরে নলটি ভরাট করা হয়, বদ্ধ করা হয় এবং পারদ নামিয়ে কাঁপানো হয়।

সঠিক অনুচ্ছেদ শিরোনাম কোনটি?
titleA. ব্লকিং এবং লেপ
titleB. কারেন্টের তার
titleC. তাপ প্রক্রিয়াজাত নিয়ন টিউব
titleD. নল নমন
উত্তর: titleC
জগদ্দল রেলওয়ে স্টেশনটি কলকাতা জেলা, উত্তর চব্বিশ পরগণা জেলা ও নদীয়া জেলার মধ্যে বিস্তৃত শিয়ালদহ - রানাঘাট রেলপথের মধ্যে অবস্থিত। এই রেলপথে শিয়ালদহ থেকে নৈহাটি জংশন পর্যন্ত ৪ টি এবং নৈহাটি জংশন-রাণাঘাট পর্যন্ত বর্তমানে দুটি ট্র্যাক রয়েছে। 

শিয়ালদহ - রাণাঘাট রেলপথের অন্তর্গত এই স্টেশনের ট্র্যাকটি সি-শ্রেনির ট্র্যাক হিসাবে শ্রেণীবদ্ধ করা হয়েছে, যা গতির শ্রেণিবিন্যাস নয়, তবে মহানগর এলাকার শহরতলি রেল পরিষেবার জন্য ব্যবহৃত হয়। 

সঠিক অনুচ্ছেদ শিরোনাম কোনটি?
titleA. অবস্থান
titleB. রেলপথ
titleC. ইতিহাস
titleD. প্রশাসন ও নিরাপত্তার ব্যবস্থা
উত্তর: titleB
মেলবোর্নের ওয়েসলি কলেজে অধ্যয়ন করেছেন তিনি। এছাড়াও প্রথম বিশ্বযুদ্ধে অস্ট্রেলিয়ান ইম্পেরিয়াল ফোর্সে কর্মরত ছিলেন। ১৯১২ সালে বিশ্ববিদ্যালয় দলের সদস্যরূপে বড়োদের ভিএফএলে অভিষেক ঘটে তার। ২২ গোল করে ক্লাবের শীর্ষস্থানীয় গোল কিকারের মর্যাদা পান। ১৯১৩ সালে ৫৩ গোল করে ফিটজরয়ের জিমি ফ্রিকের ৫৬ গোলের পর দ্বিতীয় স্থানে ছিলেন। ১৯১৪ সালে মেলবোর্ন বিশ্ববিদ্যালয়ে চিকিৎসাশাস্ত্রে অধ্যয়নের কারণে কয়েকটি খেলায় অংশগ্রহণ করা থেকে বিরত থাকতে হয়। তাসত্ত্বেও ভিএফএল প্রতিযোগিতায় বিশ্ববিদ্যালয়ের শেষ অংশগ্রহণে ঐ মৌসুমে ৩৬ গোল করতে সমর্থ হন।

১৯১৫ সালে মেলবোর্নের পক্ষে ভিএফএল ক্লাবভিত্তিক প্রতিযোগিতায় অংশ নেন। ১৩ খেলায় ৩৫ গোল করেন তিনি। তবে সেন্ট কিল্ডার জেরি বামকে আঘাত করায় পরবর্তী চার খেলায় অংশগ্রহণের উপর নিষেধাজ্ঞার কবলে পড়েন রয় পার্ক। তবে, তিনজন প্রত্যক্ষ্যদর্শীর অভিমত, তিনি আসলে আঘাতই করেননি। এ ঘটনার পর তিনি আর ফুটবল খেলায় অংশগ্রহণ করেননি। ৫৭ খেলায় ১৪৬ গোল করেছিলেন তিনি।

সঠিক অনুচ্ছেদ শিরোনাম কোনটি?
titleA. শৈশবকাল
titleB. প্রথম-শ্রেণীর ক্রিকেট
titleC. ব্যক্তিগত জীবন
titleD. টেস্ট ক্রিকেট
উত্তর: titleA
১৯৯০-এর দশকে শুরু হওয়া এই অনুষ্ঠানটি বাংলাদেশের অন্যতম জনপ্রিয় অনুষ্ঠান হিসাবে স্থান করে নিয়েছে। অনুষ্ঠানটি প্রায় ৩০ বছর ধরে প্রচারিত হচ্ছে। এর প্রধান আকর্ষণীয় দিক হলো সমাজের নানা অসংগতিকে বিদ্রুপ ও রসময় করে উপস্থাপন করা। তবে বর্তমানে এটি তিন মাস অন্তর অন্তর বাংলাদেশ টেলিভিশনে সম্প্রচার করা হয়। সাধারণত একটি নতুন ইত্যাদি মাসের পঞ্চম শুক্রবার রাত ৮ টার বাংলা সংবাদের পর এবং সংকলিত ইত্যাদি প্রতি মাসের প্রথম রবিবার রাত ১০ টার ইংরেজি সংবাদের পর সম্প্রচার করা হয়। এছাড়া প্রতি বছর ঈদ-উল-ফিতর এর পরদিন রাত ১০ টার ইংরেজি সংবাদের পরেও অনুষ্ঠানটি সম্প্রচারিত হয়।

সঠিক অনুচ্ছেদ শিরোনাম কোনটি?
titleA. মামা-ভাগ্নে
titleB. প্রাক কথন
titleC. উল্লেখযোগ্য পর্বসমূহ
titleD. ইত্যাদির নিয়মিত শিল্পীদের পরিবেশনা
উত্তর: titleB
ইউনিয়ন,বাংলাদেশের পল্লী অঞ্চলের সর্বনিম্ন প্রশাসনিক ইউনিট। গ্রাম চৌকিদারি আইনের ১৮৭০ এর অধীনে, ১৮৭০ সালে কিছু পল্লী সংস্থা গঠনের উদ্যোগ নেয়া হলে ইউনিয়নের সৃষ্টি হয়। এ আইনের অধীনে প্রতিটি গ্রামে পাহারা টহল ব্যবস্থা চালু করার উদ্দেশ্যে কতগুলো গ্রাম নিয়ে একটি করে ইউনিয়ন গঠিত হয়। এই প্রক্রিয়ার বিকাশের মধ্য দিয়ে একটি স্থানীয় সরকার ইউনিটের ধারণার সৃষ্টি হয়। প্রাথমিক পর্যায়ে এর ভূমিকা নিরাপত্তামূলক কর্মকাণ্ডে সীমাবদ্ধ থাকলে ও পরবর্তী কালে এটিই স্থানীয় সরকারের প্রাথমিক ইউনিটের ভিত্তিরুপে গড়ে উঠে।তারই ফলশ্রুতিতে সুনামগঞ্জ জেলার ছাতক উপজেলার খুরমা ইউনিয়নের জন্ম যা ভেঙে পরবর্তীতে খুরমা উত্তর ইউনিয়ন গড়ে উঠে।খুরমা উত্তর ইউনিয়নের প্রথম চেয়ারম্যানের দায়িত্ব পালন করেন জনাব আব্দুল কদ্দুছ।

সঠিক অনুচ্ছেদ শিরোনাম কোনটি?
titleA. ইউনিয়নের ওয়ার্ড ও গ্রাম
titleB. ইউনিয়নের ইতিহাস
titleC. কৃতী ব্যক্তিত্ব
titleD. ইউনিয়নের নদ-নদী
উত্তর: titleB
বিতর্কে ব্যবহৃত অনেক শব্দই নিজের অবস্থান যাচাই করার জন্য এবং বিরোধীদের অবস্থান অবৈধ সাব্যস্ত করার জন্য ব্যবহৃত রাজনৈতিক কাঠামোবদ্ধ শব্দ।   উদাহরণস্বরূপ, "পছন্দ-মুখী" এবং "জীবন-মুখী" আখ্যা ব্যাপকভাবে চর্চিত স্বাধীনতা এবং মুক্তির মত শব্দের প্রতি শ্রদ্ধার অনুমোদন প্রকাশ করে আর  বোঝায় যে, বিরোধীরা "পছন্দ-বিরোধী" বা "জীবন-বিরোধী" (অথবা "বলপ্রয়োগ-মুখী" বা "মৃত্যু-মুখী")। এই মতামতগুলি সবসময় দুই উপাদানে গঠিত হয়না;  পাবলিক রিলিজিয়ন রিসার্চ ইনস্টিটিউট এর ভোটে, দশের মধ্যে সাতজন, আমেরিকান নিজেদের বর্ণনা করেছেন "পছন্দ-মুখী" হিসাবে যখন প্রায় দুই-তৃতীয়াংশ নিজেদের বর্ণনা  "জীবন-মুখী" হিসাবে। এসোসিয়েটেড প্রেস পছন্দ করে "গর্ভপাত অধিকার" এবং " গর্ভপাত বিরোধী " শব্দদুটিকে।

সঠিক অনুচ্ছেদ শিরোনাম কোনটি?
titleA. পরিভাষা
titleB. আর্জেন্টিনা
titleC. আয়ারল্যাণ্ড
titleD. প্রজাতন্ত্রী আয়ারল্যান্ড
উত্তর: titleA
মুহাম্মাদ উনাকে হিজরতের একত্রিশ মাস পরে ৩য় হিজরীর রমজান মাসে বিবাহ করেন । মাত্র আটমাস তার বিবাহাধীনে থেকে বিয়ের পরবর্তী বৎসরেই ৪র্থ হিজরীর রবিউস সানি মাসে তার মৃত্যু হয়। শুধুমাত্র তিনি এবং খাদিজা এই দুজনই মুহাম্মাদ এর জীবদ্দশায় মারা যান।
বিভিন্ন বর্ণনামতে, তিনি অত্যন্ত দানশীলা মহিলা ছিলেন। ইসলাম-পূর্ব যুগেও একারণে তাকে "উন্মুল মাসাকীন" (গরিবের মা) বলে ডাকা হতো।

সঠিক অনুচ্ছেদ শিরোনাম কোনটি?
titleA. যয়নাব বিনতে খুযাইমা
titleB. যয়নাব বিনতে জাহশ
titleC. মাইমুনা বিনতে হারিছ ইবনে হাযন
titleD. উম্মে সালামা হিন্দ বিনতে আবী উমাইয়্যা
উত্তর: titleA
বিষ্ণুপুর ঘরানার বিশিষ্ট সংগীতজ্ঞরা হলেন: উস্তাদ বাহাদুর খান, পণ্ডিত গদাধর চক্রবর্তী (কণ্ঠ ও যন্ত্রসংগীত), পণ্ডিত রামশঙ্কর ভট্টাচার্য, পণ্ডিত যদুভট্ট, পণ্ডিত অনন্তলাল বন্দ্যোপাধ্যায়, পণ্ডিত রামপ্রসন্ন বন্দ্যোপাধ্যায়, পণ্ডিত গোপেশ্বর বন্দ্যোপাধ্যায়, কৃষ্ণচন্দ্র দে, মান্না দে, পণ্ডিত সুরেন্দ্রনাথ বন্দ্যোপাধ্যায়, পণ্ডিত রাধিকাপ্রসাদ গোস্বামী, সংগীতাচার্য রাজেন্দ্রনাথ কর্মকার, পণ্ডিত গিরিজাশঙ্কর চক্রবর্তী, আচার্য যোগেন্দ্রনাথ বন্দ্যোপাধ্যায়, আচার্য সত্যকিঙ্কর বন্দ্যোপাধ্যায়, সংগীতাচার্য রমেশচন্দ্র বন্দ্যোপাধ্যায়, সংগীতাচার্য অমিয়রঞ্জন বন্দ্যোপাধ্যায়,পন্ডিত নীহাররঞ্জন বন্দ্যোপাধ্যায় ,পণ্ডিত শান্তনু বন্দ্যোপাধ্যায়, পণ্ডিত ক্ষেত্রমোহন গোস্বামী, পণ্ডিত জ্ঞানেন্দ্রপ্রসাদ গোস্বামী, পণ্ডিত গোকুল নাগ, পণ্ডিত মণিলাল নাগ, বিদুষী মিতা নাগ, শ্রী পূর্বাচল বেরা এবং প্রমুখ।

সঠিক অনুচ্ছেদ শিরোনাম কোনটি?
titleA. ইতিহাস
titleB. আরও পড়ুন
titleC. বিশিষ্ট সংগীতজ্ঞ
titleD. সংগীত
উত্তর: titleC
ইরানে প্রায় ১০,০০০ প্রজাতির উদ্ভিদ শনাক্ত করা হয়েছে, তবে দেশের অধিকাংশ এলাকায় প্রাকৃতিক বনাঞ্চল উচ্ছেদ করে আবাদী জমি বা পশুচারণভূমিতে পরিণত করা হয়েছে। বনাঞ্চলে বীচ, ওক ও অন্যান্য পর্ণমোচী গাছ এবং এলবুরুজ পর্বত এলাকায় পাইন, ফার-জাতীয় গাছ জন্মে। জাগরোস পর্বতমালার উঁচু এলাকায় ওক অরণ্য দেখা যায়। এলবুরুজ ও জাগরোস পর্বতমালায় বন্য ফলগাছ যেমন কাঠবাদাম, নাশপাতি, ডালিম, আখরোট জন্মে। দেশের ঊষর কেন্দ্রীয় এলাকায় বন্য পেস্তাবাদাম ও অন্যান্য খরা-সহনশীল গাছ জন্মে। দশ্‌ত-এ কবীরের প্রান্তে তামারিস্ক বা চিরহরিৎ ঝাউগাছ জন্মে।

ইরানে অনেক স্থানীয় স্তন্যপায়ী, সরীসৃপ, পাখি ও কীটপতঙ্গ রয়েছে। নেকড়ে, শেয়াল, ভালুক, পাহাড়ি ছাগল, লাল পাহাড়ি ভেড়া ও খরগোশ এখনও বংশবিস্তার করে চলেছে। তবে কাস্পিয়ান বাঘ, কাস্পিয়ান সীলমাছ, হরিণের কিছু প্রজাতি, বনবিড়াল, ইত্যাদি হুমকির সম্মুখীন, যদিও এদের রক্ষা করার জন্য বিভিন্ন সরকারি প্রকল্প হাতে নেয়া হয়েছে। ইরানে ৩০০-রও বেশি প্রজাতির পাখি আছে, এদের মধ্যে ২০০-রও বেশি অন্য দেশে অতিথি পাখি হিসেবে বেড়িয়ে আসে।

সঠিক অনুচ্ছেদ শিরোনাম কোনটি?
titleA. প্রাণী ও উদ্ভিদ
titleB. পর্যটন
titleC. প্রাকৃতিক অঞ্চলসমূহ
titleD. জনসংখ্যা
উত্তর: titleA
বঙ্গ প্রদেশের আয়তন ছিল ১,৮৯,০০০ বর্গ মাইল এবং জনসংখ্যা ছিল ৭৮.৫ মিলিয়ন। বঙ্গের পূর্বাঞ্চল ভৌগোলিক এবং অপ্রতুল যাতায়াত ব্যবস্থার কারণে পশ্চিমাঞ্চল হতে প্রায় বিচ্ছিন্ন ছিল। ১৮৩৬ সালে উত্তরাঞ্চলের প্রদেশগুলোকে বঙ্গ থেকে পৃথক করে একজন লেফটেন্যান্ট গভর্নরের অধিনে ন্যস্ত করা হয় এবং ১৮৫৪ সালে বঙ্গের প্রশাসনিক দায়িত্ব হতে গভর্নর-জেনারেল-ইন-কাউন্সিলকে অব্যাহতি দিয়ে একজন লেফটেন্যান্ট গভর্নরের উপর অর্পণ করা হয়। ১৮৭৪ সালে সিলেট সহ আসামকে বঙ্গ হতে বিচ্ছিন্ন করে চিফ-কমিশনারশীপ গঠন করা হয় এবং ১৮৯৮ সালে লুসাই পাহাড়কে এর সঙ্গে যুক্ত করা হয়।

সঠিক অনুচ্ছেদ শিরোনাম কোনটি?
titleA. বঙ্গভঙ্গ রদ
titleB. বিভক্তিকরণ
titleC. প্রভাব
titleD. পটভূমি
উত্তর: titleD
সমারসেট ও ইংল্যান্ডের প্রতিভাধর অল-রাউন্ডার কেন পালমারের কনিষ্ঠ ভ্রাতা তিনি। তার মতো তিনিও ডানহাতি ব্যাটসম্যান ও ডানহাতে ফাস্ট-মিডিয়াম বোলিংয়ে অংশ নিতেন। তবে, নিচেরসারিতে তার ব্যাটিং খুব একটা সুবিধের ছিল না। তাস্বত্ত্বেও ১৯৬৭ সালে লিচেস্টারশায়ারের বিপক্ষে নয় নম্বরে ব্যাটিংয়ে নেমে ৮৪ মূল্যবান ইনিংস খেলেছিলেন। এছাড়া, আর কোন পঞ্চাশোর্ধ্ব রানের সন্ধান পাননি তিনি।

১৯৬৫ থেকে ১৯৭০ সময়কালে সমারসেটের পক্ষে প্রথম-শ্রেণীর ক্রিকেট খেলেছেন। ১৯ জুন, ১৯৬৫ তারিখে কেমব্রিজ বিশ্ববিদ্যালয়ের বিপক্ষে প্রথম-শ্রেণীর ক্রিকেটে অভিষেক ঘটে তার। বোলিংয়েও তেমন সুবিধে করতে পারেননি। ১৯৬৯ সালে তার সেরা সময় অতিবাহিত হয়। কাউন্টি চ্যাম্পিয়নশীপের তলানিতে অবস্থান করে তার দল। ঐ মৌসুমে ৬০ উইকেট লাভ করলেও রয় পালমারকে উইকেট প্রতি ৩২ রান খরচ করতে হয়। ১৯৭০ সালে বোলিং গড় আরও দূরে চলে যায় ও উইকেট পিছু ৩৭ রান দিতে হয় তাকে। এরপর তাকে আর দলে রাখা হয়নি।

সঠিক অনুচ্ছেদ শিরোনাম কোনটি?
titleA. বিতর্ক
titleB. প্রথম-শ্রেণীর ক্রিকেট
titleC. ব্যক্তিগত জীবন
titleD. আম্পায়ার
উত্তর: titleB
জামিয়া মাদানিয়া আঙ্গুরা মুহাম্মদপুর এর মৌলিক কাজ হজ্ছে ইসলামী শিক্ষার প্রচার ও প্রসার। পাশাপাশি দাওয়াত ও তাবলীগ, আত্মশুদ্ধি, সমাজ সংস্কার, মসজিদ-মকতব-মাদরাসা প্রতিষ্ঠা, ইসলামী মূল্যবোধ তৈরি, বই-পুস্তক রচনা, অনুবাদ, প্রকাশনা, ইসলামী সাহিত্যের বিকাশ ইত্যাদি উল্লেখযোগ্য কার্যক্রম। মাদ্রাসায় রয়েছে একটি সমৃদ্ধ লাইব্রেরি। যেখানে প্রায় ১২,০০০ হাজার গ্রন্থ রয়েছে। দারসে নেজামীর সকল কিতাব এবং চার মাজহাবের উল্লেখযোগ্য কিতাবাদি গুরুত্বের সাথে অন্তর্ভূক্ত করা হয়েছে।

সঠিক অনুচ্ছেদ শিরোনাম কোনটি?
titleA. বিখ্যাত ছাত্র
titleB. শিক্ষার ধরণ
titleC. ক্যাম্পাস
titleD. ইতিহাস
উত্তর: titleC
কোরিয় যুদ্ধের সময় কয়েক হাজার মার্কিন সৈন্য নিখোঁজ হয়। ১৯৯০ ও ২০১৮ সালের মাঝামাঝি সময়ে উত্তর কোরিয়া ৩৪০ জন সৈন্যকে ফেরত দেয়, কিন্তু ৭,৭০০ দেখ তখনও অবশিষ্ট থেকে যায়। ২০১৮ সালের ১২ই জুন উত্তর কোরিয়া ও যুক্তরাষ্ট্রের মধ্যে পিওডব্লিও/এমআইএ অবশিষ্ট ফেরত আনার জন্য একটি অস্পষ্ট চুক্তি হয়। একমাস পরে উত্তর কোরিয়া ৫৫ বাক্স দেহাবশেষ যুক্তরাষ্ট্রকে ফেরত দেয়। দেহাবশেষের মধ্যে অধিকাংশই ছিল হাঁড়ের টুকরা এবং তাদের সাথে শুধুমাত্র একজন ব্যক্তির সামরিক শনাক্তকরণ ট্যাগ ছিল, তাই দেহাবশেষগুলোকে শনাক্ত করা কঠিন হয়ে পড়ে।

সঠিক অনুচ্ছেদ শিরোনাম কোনটি?
titleA. পিওডব্লিও/এমআইএ অবশিষ্ট
titleB. স্নায়ুযুদ্ধ
titleC. কোরিয় যুদ্ধ (১৯৫০-৫৩)
titleD. ২০১৮ সিঙ্গাপুর সম্মেলন
উত্তর: titleA
মোল্লা নাজিরের মৃত্যু পাকিস্তানি তালেবানের জন্য একটি বড় ধরনের আঘাত। একই সঙ্গে পাকিস্তানি সরকারের সঙ্গে তাদের শান্তিচুক্তিও একটা বড় ধরনের ধাক্কা। আফগান ও পাকিস্তানি তালেবানের অসময়ে আশীর্বাদস্বরূপ ছিলেন মোল্লা নাজির। দক্ষিণ ওয়াজিরিস্তানের ওয়ানা এলাকায় তালেবান জঙ্গিদের জন্য নিরাপদ আস্তানা গড়ে তুলেছিলেন তিনি। তালেবান নেতা হিসেবে মোল্লা নাজিরের উত্থান ২০০৪ সালে। ওই সময় ড্রোন হামলায় নেক মোহাম্মদ নিহত হওয়ার পর ওয়াজির উপজাতির মধ্যে নেতৃত্বের টানাপোড়েন শুরু হয়। দেখা দেয় প্রচণ্ড বিরোধ। তখন শীর্ষ তালেবান নেতা মোল্লা ওমর তাকে স্থানীয় নেতা নিয়োগ করেন। নেতা হওয়ার পর মোল্লা নাজির দক্ষতার সঙ্গে অভ্যন্তরীণ কোন্দলের অবসান ঘটান।

সঠিক অনুচ্ছেদ শিরোনাম কোনটি?
titleA. পশ্চিমাদের সাথে যুদ্ধ
titleB. প্রভাব
titleC. তালেবান নেতা
titleD. উজবেক বিদ্রোহ দমন
উত্তর: titleC